**ПРОГРАМ ЈАВНЕ РАСПРАВЕ**

**О**

**НАЦРТУ ЗАКОНА О ИЗМЕНАМА И ДОПУНАМА ЗАКОНА О ПЕНЗИЈСКОМ И ИНВАЛИДСКОМ ОСИГУРАЊУ**

1. Министарство за рад, запошљавање, борачка и социјална питања (у даљем тексту: Министарство) спроводи јавну расправу о Нацрту закона о изменама и допунама Закона о пензијском и инвалидском осигурању (у даљем тексту: Нацрт закона), који је саставни део овог програма.

2. Јавна расправа о Нацрту закона о изменама и допунама Закона о пензијском и инвалидском осигурању спровешће се у периоду од 12. марта 2021. године до 02. априла 2021. године.

3. Учесници у јавној расправи су представници државних органа, јавних служби, стручна јавност, удружења и други заинтересовани учесници.

4. Текст Нацртa закона, биће постављен на сајту Министарства за рад, запошљавање, борачка и социјална питања, [www.minrzs.gov.rs](http://www.minrzs.gov.rs).

5. Предлоге, сугестије, иницијативе и коментаре учесници у јавној расправи могу доставити на електронску адресу: [pio@minrzs.gov.rs](mailto:pio@minrzs.gov.rs) или писменим путем Министарству за рад, запошљавање, борачка и социјална питања, Сектор за пензијско и инвалидско осигурање Немањина 22 - 26, Београд, са назнаком: „За јавну расправу о Нацрту закона о изменама и допунама Закона о пензијском и инвалидском осигурању”.

6. По окончању поступка јавне расправе Министарство за рад, запошљавање, борачка и социјална питања, анализираће све сугестије учесника у јавној расправи и сачинити извештај о спроведеној јавној расправи који ће објавити на својој интернет станици и на порталу е – управе, у року од 15 дана од окончања јавне расправе.